Document ID: /roh_data/filtered/fineweb-2-filterrobots_roh.jsonl.gz/53952

La Frantscha na vul betg prender si migrantas e migrants ch'èn fugids sin l'insla mediterrana taliana Lampedusa. Quai ha ditg il minister da l'intern franzos Gérald Darmanin a l'emettur da televisiun «TF1».
I dettia en Frantscha ed en l'Italia sco en l'entira Europa migraziun irregulara che stoppia vegnir cumbattida, argumentescha Darmanin. La Frantscha haja offrì a l'Italia da gidar a repatriar persunas en pajais cun las qualas Paris haja bunas relaziuns diplomaticas. L'emna passada avevan pliras milli migrantas e migrants cuntanschì l'insla Lampedusa cun la bartga.